 Anexa CODUL DEONTOLOGIC AL PERSONALULUI DE REINTEGRARE SOCIALA SI SUPRAVEGHERE Capitolul I DISPOZITII GENERALE Art 1 - În exercitarea atributiilor specifice, în raporturile cu persoanele aflate în evidenta serviciilor de reintegrare sociala si supraveghere si cu colaboratorii, personalului din cadrul acestor servicii îi revin drepturile recunoscute prin lege si obligatiile reglementate, de asemenea, prin lege Art 2 - Prezentul Cod deontologic reglementeaza standarde de conduita profesionala a personalului din domeniul reintegrarii sociale si supravegherii, pentru ca aceasta sa fie conforma cu onoarea si demnitatea profesiei sale Art 3 - Respectarea standardelor de conduita prescrise de Codul deontologic revine fiecarui consilier de reintegrare sociala si supraveghere, sef de serviciu de reintegrare sociala si supraveghere si inspector de reintegrare sociala si supraveghere În caz contrar, se va angaja raspunderea disciplinara în conformitate cu legislatia în vigoare Art 4 - Prezentul Cod este aplicabil: a) consilierilor de reintegrare sociala si supraveghere, denumiti în continuare consilieri; b) sefilor serviciilor de reintegrare sociala si supraveghere, denumiti în continuare sefi serviciu; c) inspectorilor de reintegrare sociala si supraveghere, denumiti în continuare inspectori, care îsi desfasoara activitatea în cadrul directiei de specialitate din Ministerul Justitiei Art 5 - În desfasurarea oricarei activitati, consilierii, sefii serviciilor si inspectorii trebuie sa aiba un comportament care sa nu prejudicieze credibilitatea si imaginea institutiei în care îsi desfasoara activitatea Art 6 - Consilierii, sefii serviciilor si inspectorii au îndatorirea sa respecte drepturile si libertatile fundamentale ale omului, Constitutia si legile tarii, prevederile reglementarilor interne si sa îndeplineasca dispozitiile legale ale sefilor ierarhici privind activitatea profesionala Art 7 - Atât în exercitarea atributiilor de serviciu, cât si în societate, consilierii, sefii serviciilor si inspectorii sunt datori: a) sa se abtina, în toate cazurile, sa discrimineze vreo persoana pe temei de nationalitate, cetatenie, rasa, origine etnica, limba, religie, sex, opinie politica sau orice alta opinie, apartenenta politica, avere, origine sociala sau alte asemenea temeiuri; b) sa se abtina, în toate cazurile, sa impuna beneficiarilor serviciilor furnizate propriile convingeri filosofice, religioase, morale sau de alta natura; c) sa respecte demnitatea, integritatea fizica si morala a tuturor persoanelor care participa, în orice calitate, la procedurile desfasurate înaintea lor Nici un motiv nu poate justifica recurgerea la tratamente degradante sau umilitoare ori lezarea integritatii fizice, a sanatatii sau demnitatii persoanelor d) sa pastreze confidentialitatea în legatura cu documentele pe care le detin, conform legii, în scop profesional Punerea la dispozitia organelor judiciare, în conditiile prevazute de lege, a acestor documente si a altor informatii detinute în virtutea exercitarii functiei, nu reprezinta o încalcare a confidentialitatii, serviciile de reintegrare sociala si supraveghere având obligatia de a colabora cu organele judiciare, la solicitarea scrisa a acestora Informatiile referitoare la cazurile aflate în evidenta serviciului, precum si orice informatii cu privire la organizarea si desfasurarea activitatii în cadrul acestuia vor fi puse la dispozitia presei exclusiv prin intermediul persoanelor desemnate de conducerea directiei de specialitate si cu respectarea confidentialitatii datelor personale ale beneficiarilor serviciului respectiv Art 8 - (1) Consilierii sunt datori sa aduca, de îndata si în scris, la cunostinta sefului ierarhic superior orice situatie în care au sau ar putea exista aparenta ca ar avea vreun interes de orice natura în cazul respectiv, în vederea desemnarii unui alt consilier responsabil de caz (2) Obligatia prevazuta în art 8 alin (1) incumba si sefului serviciului, precum si inspectorului care se afla într-o situatie similara Acestia, de îndata ce au luat cunostinta de existenta cazului de incompatibilitate, sunt obligati sa informeze, în scris, directorul directiei de specialitate Capitolul II EXERCITAREA ÎNDATORIRILOR PROFESIONALE SI DE SERVICIU Art 9 - Personalul din domeniul reintegrarii sociale si supravegherii este dator sa îndeplineasca cu profesionalism, loialitate, corectitudine si în mod constiincios sarcinile de serviciu si sa se abtina de la orice fapta care ar putea aduce prejudicii institutiei în care îsi desfasoara activitatea Art 10 - (1) Consilierii, sefii serviciilor si inspectorii sunt datori sa depuna diligenta necesara în vederea îndeplinirii cu celeritate, cu respectarea termenelor legale, iar în cazul în care legea nu prevede, înauntrul unor termene rezonabile, a lucrarilor care le revin, conform repartizarii (2) În acest scop, sunt obligati sa respecte programul de lucru si sa nu se angajeze în activitati a caror desfasurare ar afecta timpul pe care ar trebui sa-l aloce îndeplinirii îndatoririlor profesionale si a celor de serviciu Art 11 - Consilierii, sefii serviciilor si inspectorii trebuie sa impuna ordine si decenta în timpul desfasurarii activitatilor specifice, prin adoptarea unei atitudini echilibrate, demne si civilizate, fata de persoanele aflate în evidenta serviciului si de celelalte persoane cu care intra în contact în calitatea lor Art 12 - Consilierii, sefii serviciilor si inspectorii au obligatia de a nu dezvalui sau folosi pentru alte scopuri decât cele legate direct de exercitarea profesiei, informatiile pe care le-au obtinut în aceasta calitate, cu exceptia colaborarii cu organele judiciare în cadrul procesului penal, la solicitarea scrisa a acestora Art 13 - (1) Consilierii, sefii serviciilor si inspectorii sunt obligati sa foloseasca resursele si mijloacele materiale care le sunt puse la dispozitie conform destinatiei lor, exclusiv în interesul serviciului (2) Ei au îndatorirea de a mentine în buna stare mijloacele si dotarile care le-au fost încredintate pentru desfasurarea activitatii în conditii optime Art 14 - (1) Consilierii, sefii serviciilor si inspectorii au îndatorirea de a se preocupa în permanenta de actualizarea cunostintelor profesionale si de mentinerea la un nivel corespunzator de competenta profesionala (2) În acest scop, ei pot efectua stagii de pregatire sau, dupa caz, de specializare ori perfectionare profesionala la institutii de învatamânt superior ori în cadrul formelor organizate de Ministerul Justitiei (3) Personalul din domeniul reintegrarii sociale si supravegherii are îndatorirea de a contribui la fondul de cunoastere în domeniu si de a disemina catre colegi cunostintele dobândite Art 15 - (1) În exercitarea atributiilor, seful serviciului are îndatorirea de a organiza activitatea personalului si de a utiliza mijloacele materiale cu maximum de eficienta, de a manifesta initiativa si spirit de responsabilitate În luarea deciziilor, el trebuie sa acorde întotdeauna prioritate intereselor institutiei în care îsi desfasoara activitatea si ale persoanelor aflate în evidenta serviciului (2) În luarea deciziilor, seful serviciului va respecta opiniile profesionale ale membrilor serviciului pe care îl conduce si va crea un mediu de lucru bazat pe spirit colegial, responsabilitate si exigenta profesionala (3) Seful serviciului si, dupa caz, inspectorul are îndatorirea de a verifica orice sesizare în legatura cu modul de exercitare a atributiilor de serviciu, de a lua masurile ce se impun conform competentei legale si de a încunostinta, de îndata, directia de specialitate din Ministerul Justitiei (4) Sefii serviciilor si inspectorii nu pot folosi prerogativele pe care le au pentru a interveni, altfel decât le este permis prin lege, în activitatea consilierilor Art 16 - Consilierii, sefii serviciilor si inspectorii sunt obligati sa se abtina de a face aprecieri cu privire la dosarele penale aflate pe rolul instantei sau la hotarârile judecatoresti pronuntate de catre aceasta, precum si la orice alt caz aflat în lucru în cadrul serviciului de reintegrare sociala si supraveghere Capitolul III DEMNITATEA SI ONOAREA PROFESIEI Art 17 - (1) Atât în exercitarea atributiilor profesionale cât si în afara acestora, personalul serviciilor si inspectorii sunt datori sa se abtina de la orice acte sau fapte de natura sa compromita demnitatea lor în functie si în societate (2) Personalul serviciilor si inspectorii trebuie sa apere prestigiul institutiei în care îsi desfasoara activitatea printr-un comportament adecvat în relatiile cu persoanele aflate în evidenta serviciului, cu colegii si cu colaboratorii Art 18 - (1) Consilierilor, sefilor serviciilor si inspectorilor nu le este îngaduit sa pretinda sau sa accepte sa-si rezolve interesele personale, familiale, sau ale altor persoane, altfel decât în limita cadrului legal reglementat pentru toti cetatenii, fiindu-le cu desavârsire interzis sa se foloseasca de calitatea lor pentru a obtine avantaje sau prioritati în rezolvarea unor astfel de interese (2) Consilierilor, sefilor serviciilor si inspectorilor nu le este permis sa intervina pentru a influenta în vreun fel deciziile, sa accepte sau sa determine pe altii sa o faca în interesul lor atunci când aspira la o promovare, transfer sau o desemnare de orice natura Art 19 - (1) Relatiile consilierilor, sefilor serviciilor si inspectorilor cu colegii lor trebuie sa fie corecte, bazate pe respect si buna-credinta (2) Sefii serviciilor vor aduce, în scris si de îndata, la cunostinta directiei de specialitate cazurile în care este afectata imaginea institutiei, precum si probitatea profesionala si morala a personalului Art 20 - Consilierii, sefii serviciilor si inspectorii pot colabora la publicatii de specialitate, precum si la cele cu caracter literar, stiintific sau social, ori la emisiuni audiovizuale numai daca nu sunt afectate imaginea si interesul institutiei în care îsi desfasoara activitatea, precum si credibilitatea acestei institutii în societate Art 21 - (1) Personalul din domeniul reintegrarii sociale si supravegherii este liber sa formeze doar asociatii sau organizatii profesionale, având ca scop reprezentarea intereselor proprii, promovarea pregatirii profesionale si protejarea statutului lui, poate adera la asociatii profesionale locale, nationale sau internationale si poate participa la reuniunile acestora (2) În nici una dintre aceste situatii însa, personalul din domeniul reintegrarii sociale si supravegherii nu trebuie sa accepte responsabilitati, nici sa se angajeze, fara un mandat expres din partea directiei de specialitate, în activitati care ar putea afecta negativ desfasurarea activitatii profesionale sau care, prin natura, modul de finantare ori modalitatea de actiune ar putea, în orice forma, sa impieteze asupra îndeplinirii cu corectitudine, impartialitate si în termenele legale a îndatoririlor profesionale Art 22 - (1) Seful serviciului de reintegrare sociala si supraveghere are obligatia de a aduce la cunostinta consilierilor din subordine dispozitiile Codului deontologic al personalului de reintegrare sociala si supraveghere si de a le înmâna, sub semnatura, o copie de pe acesta (2) În cazul consilierilor nou angajati, obligatia prevazuta la alin (1) se aduce la îndeplinire în cel mai scurt timp, dar nu mai târziu de 30 de zile de la data angajarii consilierului Art 23 - Prezentul Cod deontologic se aproba prin ordin al ministrului justitiei, potrivit art 6 alin 3 din Hotarârea Guvernului nr 736/2003 privind organizarea si functionarea Ministerului Justitiei 3 